Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 65/10/8802	Košice I, 15.1.2015
EEČ : 2-63-85-2015

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 20.3.2010 okolo 03,30 h v opitom stave na Staničnom námestí pred budovou SAD, a.s. fyzicky napadol XXXXX tak, že ho udieral rukami po tele a na zemi kopal do hlavy

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením policajta Obvodného oddelenia PZ Košice- XXXXX sp. zn. ČVS:ORP-1149/SM-KE-2010 zo dňa 20.3.2010 bolo začaté vo veci trestné stí-hanie pre prečin výtržníctva podľa § 364 ods.1 Trestného zákona a uznesením policajta zo dňa 22.3.2010 bolo vznesené obvinenie XXXXX pre prečin  výtržníctva  podľa  § 364 ods.1 Trestného zákona, ktorý mal spáchať tak, 
že v Košiciach dňa 20.3.2010 okolo 03,30 h v opitom stave na Staničnom ná-mestí pred budovou SAD, a.s. fyzicky napadol XXXXX tak, že ho udieral rukami po tele a na zemi kopal do hlavy.

Uznesením prokurátorky Okresnej prokuratúry Košice I sp. zn. 4Pv65/10 zo dňa 29.10.2010 bolo podľa § 216 ods.1 Trestného poriadku podmienečne za-stavené trestné stíhanie obvineného XXXXX pre prečin výtržníctva podľa § 364 ods.1 Trestného zákona a bola určená skúšobná doba 12 mesiacov, ktorá začala plynúť právoplatnosťou tohto uznesenia dňa 26.10.2013 .

Podľa úmrtného listu č.179/2013 vydaného dňa 22.12.2014 Matričným úradom mesta XXXXX obvinený XXXXX, nar.XXXXX dňa  7.10.2013 zomrel.

Podľa § 215 ods.1 písm. d) Trestného poriadku prokurátor zastaví trestné stíhanie, ak trestné stíhanie je neprípustné podľa § 9 Trestného poriadku.

Podľa § 9 ods.1 písm. d) Trestného poriadku trestné stíhanie nemožno za-čať, a ak bolo začaté nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom na uvedenú skutočnosť s poukazom na § 9 ods.1 písm. d)  Trestného zákona je trestné stíhanie obvineného XXXXX pre prečin  výtržníctva  podľa  § 364 ods.1 Trestného zákona neprípustné, lebo obvinený dňa 7.10.2013 zomrel a preto som trestné stíhanie pre tento skutok podľa § 215 ods.1 písm. d) Trestného poriadku zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Slavomír Juhász
prokurátor